Rettens dom (Syvende Afdeling) af 8. marts 2018 –

Rose Vision mod Kommissionen

(Sagerne T-45/13 RENV og T-587/15)

»Voldgiftsbestemmelse – syvende rammeprogram for forskning og teknologisk udvikling 2007-2013 – tilskudsaftaler for projekterne FIRST, FutureNEM, sISI, 4NEM og SFERA – frist for fremsendelse af den endelige revisionsrapport – finansiel revision, der konstaterer uregelmæssigheder i gennemførelsen af projekter – suspendering af betalinger – fortrolighed af finansiel revision – anmeldte udgifters støtteberettigelse – ansvar uden for kontraktforhold – tilbagebetaling af udbetalte beløb – tab forårsaget af opførelsen i det tidlige varslingssystem«

1. Retslig procedure–dom afsagt af Domstolen bindende for Retten–betingelser–hjemvisning efter appel–retsspørgsmål, der endelig er afgjort af Domstolen i forbindelse med appellen–retskraft–rækkevidde (Statutten for Domstolen, art. 53, første afsnit, og art. 61; Rettens procesreglement, art. 215) (jf. præmis 45)

2. Retslig procedure–sagens genstand–ændring under sagens behandling–forbud [Rettens procesreglement, art. 76, stk. 1, litra d), og art. 84,stk. 2] (jf. præmis 57)

3. Annullationssøgsmål–søgsmål til prøvelse af en afgørelse, der kan tvangsfuldbyrdes–afgørelse, der kan anfægtes på grundlag af artikel 263 TEUF–formaliteten–anbringender vedrørende kontraktbestemmelserne og den nationale ret, der finder anvendelse–afvisning (Art. 263 TEUF, 288 TEUF og 299 TEUF) (jf. præmis 69 og 70)

4. Retslig procedure–litispendensindsigelse–samme parter, sagsgenstand og anbringender i to sager–afvisning af sidst anlagte sag (jf. præmis 88)

5. Den Europæiske Unions budget–finansiel støtte fra Unionen–modtageren forpligtet til at overholde betingelserne for tildeling af tilskud–finansiering, der alene vedrører udgifter, som faktisk er afholdt–begrundelse for, at de angivne omkostninger er reelle–foreligger ikke–ikke-støtteberettigede omkostninger–den korrekte tekniske udførelse af projekter, der er genstand for finansiel bistand fra Unionen–ingen betydning (Art. 317 TEUF) (jf. præmis 95)

6. Retslig procedure–indbringelse af sag for Retten på grundlag af en voldgiftsklausul–anbringender–tilsidesættelse af princippet om beskyttelse af den berettigede forventning og retssikkerhedsprincippet–anbringende uden betydning–ikke lagt til grund (Art. 272 TEUF) (jf. præmis 110)

7. Den Europæiske Unions budget–finansiel støtte fra Unionen–modtageren forpligtet til at overholde betingelserne for tildeling af tilskud–begrundelse for afholdte udgifter–procedure indledt af Kommissionen med henblik på inddrivelse af tidligere udbetalte forskud–fordeling af bevisbyrden (Art. 272 TEUF og 317 TEUF) (jf. præmis 163 og 166)

8. Ansvar uden for kontraktforhold–betingelser–ulovlighed–skade–årsagsforbindelse–kumulative betingelser–pligt til at undersøge dem i en bestemt rækkefølge–foreligger ikke–en af disse betingelser foreligger ikke–erstatningssøgsmålet forkastet i det hele (Art. 340, andet afsnit, TEUF) (jf. præmis 203-207)

9. Ansvar uden for kontraktforhold–skade–erstatningsberettiget skade–skade lidt som følge af udsættelsen af betalinger til forfinansiering af tilskudsaftaler til sagsøgeren efter optagelsen af sagsøgerens navn i det system for tidlig varsling, der anvendes af Kommissionens anvisningsberettigede og af forvaltningsorganerne–udelukket (Art. 340, andet afsnit, TEUF) (jf. præmis 210)

Angående

I sag T-45/13 RENV for det første en påstand i henhold til artikel 272 TEUF om, at det fastslås, at der er sket tilsidesættelse af de kontraktmæssige bestemmelser, der finder anvendelse på FutureNEM-projektet, for det andet en påstand i henhold til artikel 272 TEUF om erstatning for det tab, som sagsøgeren angiveligt har lidt som følge af Kommissionens tilsidesættelse af disse kontraktmæssige bestemmelser, for det tredje en påstand i henhold til artikel 268 TEUF om erstatning for det tab, som sagsøgeren angiveligt har lidt som følge af opførelsen af dennes navn systemet for tidlig varsling (SAP), og for det fjerde en påstand i henhold til artikel 263 TEUF om annullation af afgørelsen om at opføre sagsøgerens navn i SAP, og i sag T-587/15 for det første i det væsentlige en påstand i henhold til artikel 272 TEUF om, at det fastslås, at der er sket tilsidesættelse af de kontraktmæssige bestemmelser, der finder anvendelse på projekterne FIRST, FutureNEM, sISI, 4NEM og SFERA, for det andet en påstand i henhold til artikel 272 TEUF om, at sagsøgeren ikke skal betale det af Kommissionen krævede beløb, erstatning for det tab, som sagsøgeren angiveligt har lidt som følge af Kommissionens tilsidesættelse af de kontraktmæssige bestemmelser, samt at Kommissionen pålægges at betale de skyldige beløb som led i sin deltagelse i disse projekter, for det tredje en påstand i henhold til artikel 268 TEUF om erstatning for det lidte tab som følge af opførelsen af sagsøgerens navn i SAP, og for det fjerde en påstand i henhold til artikel 263 TEUF om annullation af Kommissionens afgørelse C(2015) 5449 final af 28. juli 2015 om inddrivelse af et samlet skyldigt beløb på 535613,20 EUR inklusive renter fra sagsøgeren.

Konklusion

1) Sagerne T-45/13 RENV og T-587/15 forenes med henblik på dommen.

2) Europa-Kommissionen frifindes.